בית צמוד שנתניהו ביקש מאיש עסקים לקנות. בית נוסף שהשותף לדירה הוא טייקון שמעולם לא ביקר בה. דירת שרד יוקרתית בניו-יורק שעדיין רשומה על שמו. ועוד ועוד. הגיע הזמן לדבר על הנדל"ן של משפחת נתניהו
כשרה"מ בנימין נתניהו נכנס לתפקידו, הציבור ידע כי הוא מחזיק בשלושה בתים – וילות בקיסריה ובירושלים, והמעון הרשמי בו הוא דייר זמני. למעשה יש עוד: מהבית צמוד שנתניהו הוביל טייקון לקנות, בית נוסף שהשותף לקנייתו הוא טייקון שמעולם לא ביקר בה, ודירת שרד יוקרתית בניו-יורק שעדיין רשומה על שמו. וזה לא הכל. בשעה שהשיח מתרכז ב"סיגרים ושמפניות" כדאי לעשות סדר בסיפורי הנדל"ן המוזרים של משפחת נתניהו. דירה 1: אצל השכן הנדיב בקיסריהלמשפחת נתניהו וילה בקיסריה, זה ידוע. מה שפחות ידוע הוא שאת הווילה הסמוכה אליה, רכש איש העסקים והחבר גיימס פאקר.אלא שמדובר בהרבה יותר משכנות חברית: הדס קליין, העוזרת האישית של ארנון מילצן, סיפרה כי נתניהו עסק באופן אישי ברכישת הבית. במסגרת חקירת תיק 1,000 אמרה לשוטרים כי "פאקר רכש את הווילה הצמודה לזו של משפחת נתניהו, ברחוב הדר בקיסריה. נתניהו עסק באופן אישי ברכישה עם מתווך נדל"ן חרדי שהביא עמו".מהחקירה עלה כי מיד לאחר הרכישה, משפחת נתניהו דרשה שיהיה מעבר חופשי בין הווילות (לאור התנגדות השב"כ הסתפקה בקבלת מפתח). המשפחה אף השתמשה בבריכה של פאקר, וביקשה שיסייע בשיפוץ הבריכה שלהם. קליין הטיבה לנסח את מערכת היחסים ביניהם: "פאקר הוקסם מנתניהו. משפחת נתניהו הוקסמה מהאפשרות לנצל אותו".גם מהעדות של מרים אדלסון, רעייתו של הטייקון שלדון אדלסון, בעליו של העיתון "ישראל היום" עולה כי מוקדם לכך הזוג נתניהו לחץ עליהם – לרכוש את אותו בית.  מה בעצם קרה פה? מיליונר נעזר בנתניהו בעסקת הרכישה לווילה שצמודה לשלו. לאחר מכן הוא נתן לו לשחות בבריכה שלו, ואף אפשר לו "מעבר חופשי בין הווילות". הוא נתן לו ולרעייתו לקחת משם מחפצים. הוא בקושי נכח בה, ונתן לנתניהו את המפתח שלה. תחליטו אתם מה זה אומר. דירה 2: בית עצום ועתיק בירושלים – עם שותף טייקון שמעולם לא היה בונתניהו ירש עם אחיו עידו בית מרשים בשכונת קטמון הישנה בירושלים. זהו בית ערבי שמשתרע על מגרש בגודל 582 מ"ר, וכולל גם מרפסות וחנייה. עידו ביקש למכור את הנכס – ורה"מ חיפש רוכש נוח. למעשה הוא יהיה השותף שלו. נתניהו לא פרסם מודעת דרושים. הוא בחר באיש עסקים אמריקאי בשם ספנסר פרטרידג ששילם מיליוני שקלים עבור חלק מהבית. כשהעניין נחשף ב"הארץ", פרטרידג סירב לפרט יותר מדי, אך בחקירתו במשטרה למרבה המזל נאלץ לענות על שאלות. הנה חלק מהדיאלוג עם חוקריו.הוא נשאל: "מדוע קנית את הנכס?"פרטרידג: "ראש הממשלה הזכיר שמישהו רצה לקנות את החלק של אח שלו, ואח שלו רצה את הכסף, אני לא יודע למה, זה לא העסק שלי. הוא לא רצה לעשות עסקים עם האיש ההוא, אז אמרתי – אני אקנה אותו. ראיתי את הנכס הרבה פעמים מבחוץ. אני לא יודע את המספרים הממשיים אבל זו פיסת נדל"ן גדולה עם חצר אחורית וזה בית גדול מאוד. זה בפינת הכיכר היחידה. הוא לא ביקש ממני לקנות".חוקר: נתניהו אמר במהלך החקירה שלו שהוא ביקש ממך לקנותפרטרידג: "כן, אוקיי, זה טוב. כך הוא זכר את זה. אני חשבתי שאני הצעתי את זה. אוקיי, זה אותו דבר… תחושת הבטן שלי אמרה לי שזה נדל"ן טוב. אני לא צריך לבדוק. הייתי בישראל הרבה. ידעתי שזה נדל"ן טוב".חוקר: יש לך הסכם שותפים עם ראש הממשלה?פרטרידג: "שאלה טובה, אני לא חושב כך. אני לא חושב. מעולם לא יצא לנו לכתוב אחד כזה".חוקר: אתה מודע לעובדה שאתה לא יכול לעשות שום דבר בנכס ללא הרשות שלו ולהיפך?פרטרידג: "אנחנו חייבים לעשות את זה. זה עדיין לא נעשה. זה קרה ממש לאחרונה. אנחנו חברים טובים. אנחנו חברים".חוקר: אנחנו מאמינים שהסיבה היחידה שקנית את הנכס היא כתוצאה מבקשתו של נתניהו ולמען טובתו של נתניהו.פרטרידג: "לחלוטין לא. זה מצחיק כי זו השקעה טובה, כמובן".חוקר: איך יכול להיות שאתה מעולם לא השקעת בישראל?פרטרידג: "כולם רצו לעבוד עליי". האם הגיוני שטייקון ייקנה בשותפות בית עם רה"מ, בו לא ביקר מעולם?  דירה 3: בית יוקרה בניו יורק שבכלל נרכש על ידי המדינהלמדינת ישראל יש דירה בשדרה החמישית במנהטן, ניו יורק, אלא שהיא רשומה על שם נתניהו. הסיפור מוזר במיוחד: המדינה רכשה אותה ב-1986 למען שגרירי ישראל באו"ם. הסכום? כמאה אלף דולר. נתניהו היה הראשון לגור בה, וכיום גר בה דני דנון. אלא שמשום מה המדינה רשמה אותה בזמנו על שמו של נתניהו – והרישום קיים גם היום, 33 שנה מאוחר יותר.שוויה מוערך היום בכ-13 מיליון דולר. לפי גלובס, בבניין יש חדר כושר, כניסה מקורה ושוער, והיה ניתן לראותו בסרט "סקס והעיר הגדולה 2" כאשר קרי ומיסטר ביג קנו בו דירה.משרד החוץ הגיב ביוני 2018 לחשיפת גלובס כי הרישום אמור לעבור לבעלות מדינת ישראל, אך הם מתקשים לעשות זאת. על פניו נראה שזה עניין ביורוקרטי. אלא שלמישהו נשמע הגיוני שלוקח עשרות שנים להעביר רישום?אז חיכינו שנה וחצי, ובשבוע שעבר שאלנו את משרד החוץ: האם הדירה בניו יורק גם היום (דצמבר 2019) רשומה על שם רה"מ נתניהו?הם ענו לנו: "מאז דצמבר 2016 מתנהל משא ומתן משפטי מול חברת האחזקות בניו יורק להסדרת סוגיית הרישום באופן שיהיה על שמה של מדינת ישראל בלבד. כפי שנמסר בעבר, לכל הנוגעים בדבר הובהר מבחינה משפטית שאין לדיפלומטים מכהנים כל זכויות בדירה, ואין שום ספק שהן שייכות למדינת ישראל בלבד. הטיפול בסוגיה נעשה בתיאום עם החשב הכללי במשרד האוצר".לשאלת המשך הגיבו לנו כי "המשא ומתן משפטי ממשיך להתנהל", אך סירבו לומר מדוע זה מתעכב ומה תאריך היעד. בינתיים? היא בבעלות ראש הממשלה. ברור, נתניהו לא עושה מהדירה הזו שום רווח. קשה אף לומר שזה באשמתו. אלא שכשמסתכלים ממעוף הציפור על נכסי רה"מ – חשוב לציין כי גם הדירה הזו – לפחות בינתיים – רשומה על שמו. דירה 4: אחוזה בקיסריהאת סופי השבוע מעבירה משפחת נתניהו בווילה בקיסריה, ששוויה מוערך בכ־20 מיליון שקל, ואותה רכש נתניהו ב־2002. היא בנויה על 1.4 דונם וכוללת שתי קומות ושמונה חדרים, בריכת שחייה ומרתף בשטח בנוי של כ־500 מ"ר.דירה 5: בית רחוב עזהכמה מטרים משם, למשפחת נתניהו יש בית נוסף: דולפקס עם מרפסת גג פתוחה וגג עליון ברחוב עזה בירושלים. מדובר בדירה בשטח של 240 מ"ר עם מרפסות ומוערך ב־10 מיליון שקל.  דירה 6: המעון הרשמי בנוסף ישנו כמובן המעון הרשמי בבלפור, ירושלים, בו נתניהו גר לאורך השבוע בעשור האחרון, ויוכל להישאר שם כל עוד יישב בכסא רה"מ. המעון הזה כמובן יעבור לרה"מ הבא בבוא היום. לאורך השנים אנחנו ואחרים פרסמנו שוב ושוב מסמכים שמראים כיצד המשפחה משתדלת להעמיס דרך תקציב המעון עוד ועוד עלויות, גם של שאר הנדל"ן – על חשבון המדינה; מים בבריכה בקיסריה לצד תחזוק תשתיות ושדרוג ואפילו רכישת ביגוד בכחצי מיליון שקל דרך תקציב המעון. וכל זאת בשעה שלפי כלכליסט, הווילה בקיסריה וברחוב עזה בירושלים לצד מחצית בית ברחוב הפורצים בירושלים – שווים לבדם 35 מיליון שקל. חשוב לזכור: אנו, הציבור, מממנים גם את אחזקות הבתים בקיסריה וברחוב עזה. בנוסף למשפחה יש זיקה לדירה מספר 7: בית בשווי מיליוני שקלים בשכונת רמות, שככל הנראה ירשה שרה נתניהו מאביה יחד עם אחיה. האם יש עוד? לא ברור. נתניהו מסרב לחשוף את הונו לציבור – ואף הערים קשיים על משרד מבקר המדינה שביקש ממנו פירוט בנושא. כך, שאין לנו מושג באמת במה מחזיקה המשפחה. ואם זה לא מספיק – קואליציית נתניהו חוקקה אשתקד שגם אחרי שנתניהו יסיים את תפקידו – נמשיך לממן הטבות בבתיו האחרים לנצח (לנוסח החוק). 